|  |  |  |
| --- | --- | --- |
|  |  | **30.8.2013**  |

**OBVESTILO O POSTOPKU ZA PONOVNI, IZJEMNI VPIS – ZA ŠTUDIJSKO LETO 2013/14**

Spoštovani študentke - študenti,

Postopek za ponovni vpis in izjemni vpis v višji letnik ter podaljšanje ABS skladno s sprejetimi Merili za presojo prošenj študentov ter upravičenih razlogov skladno s 85., 121. ter 212. členom Statuta UM (v nadaljevanju: Merila za presojo prošenj študentov) (<http://www.uni-mb.si/povezava.aspx?pid=6146>), se začne na pisno prošnjo študenta, ki poda prošnjo zaradi enega od navedenih razlogov, hkrati pa se sklicuje na upravičene razloge. Prošnja **mora biti oddana na obrazcu » Prošnja za KŠZ «, ki je objavljen na spletnih straneh fakultete pod Dodiplomski študij na linku** <http://www.mf.uni-mb.si/attachments/083_izrpon.doc> **oz. na e-deski**. Prošnji je potrebno **obvezno** priložiti tudi:

* dokumentacijo, ki se jo zahteva v Merilih za presojo prošenj študentov za posamezni primer (<http://www.uni-mb.si/povezava.aspx?pid=6146> ) ;
* potrdilo o plačilu stroškov za izdajo sklepa/odločbe v višini 18,12 EUR.

Podatki za plačilo:

Nalogodajalec: podatki študenta

Prejemnik:     UM, Medicinska fakulteta, Taborska 8, 2000 Maribor

Namen plačila: stroški za izdajo sklepa/odločbe

TRR fakultete: 01100 – 6000008753

Referenca : 00

Sklic: napišete svojo vpisno številko – številka letnika, v katerega se

vpisujete (npr: 3081999 -2 ; za vpis v 2. letnik)

Komisija za študijske zadeve MF UM bo obravnavala samo popolne prošnje študentov z vsemi ustreznimi prilogami. **Prošnjo lahko pošljete po pošti naslovljeno na Komisijo za študijske zadeve Medicinske fakultete UM, Taborska 8, 2000 Maribor ali jo oddate osebno v tajništvu Medicinske fakultete UM.**

**Predvidena datuma Komisije za študentske zadeve MF UM:**

* 12.9.2013 **(rok za oddajo vlog 6.9.2013 do 10. ure)**
* 26.9.2013 **(rok za oddajo vlog 23.9.2013 do 10. ure)**

V primeru, da KŠZ ne bo ugodno rešila prošnje študentov za napredovanje v višji letnik, se le-ti ne morejo avtomatično ponovno vpisati v letnik, tudi če pravice do ponavljanja še niso izkoristili, če posebej ne izrazijo te prošnje.

Na obrazcu prošnje je zato v točki 8 predvidena podredna prošnja **»Podredno vlagam prošnjo za ponovni vpis, v kolikor prošnja za izjemni vpis ne bo odobrena**«. Kdor se bo odločil za to možnost, mora obkrožiti zaporedno številko 8.

Rezultati izida Komisije za študijske zadeve bodo objavljeni v dveh delovnih dneh po seji KŠZ. Odločbe KŠZ o izjemnem/ ponovnem vpisu bodo študentom vročene po pravilih upravnega postopka.

Navodila glede izvedbe samega vpisa v letnik bodo objavljene naknadno.

**PONOVNI VPIS**

Študent, ki ni opravil vseh obveznosti za napredovanje v višji letnik v istem študijskem programu, lahko enkrat v visokošolskem izobraževanju ponavlja letnik.

* Ponavljanje letnika odobri Komisija za študijske zadeve članice univerze študentu, ki je: **redno sodeloval** pri vseh s študijskim programom predvidenih oblikah visokošolskega izobraževalnega dela in **opravil obveznosti vpisanega letnika v obsegu vsaj 30 ECTS.**

Ponavljanje letnika lahko izjemoma dovoli komisija tudi študentu, ki je **redno sodeloval** pri vseh s študijskim programom predvidenih oblikah visokošolskega izobraževalnega dela in opravil obveznosti v obsegu **manj kot 30 in ne manj kot 15 ECTS vpisanega letnika,** če so nastopili upravičeni razlogi, ki po Statutu UM ter Merilih za presojo prošenj študentov ter upravičenih razlogov skladno s  85., 121. ter 212. členom Statuta UM omogočajo podaljšanje statusa študenta - ponavljanje letnika.

**IZJEMNI VPIS V VIŠJI LETNIK**

Študentu, ki ni izpolnil vseh obveznosti, določenih za napredovanje v višji letnik, lahko komisija za študijske zadeve MF UM na njegovo prošnjo **izjemoma odobri vpis v višji letnik.** Takšen vpis se lahko odobri študentu, ki obveznosti ni mogel izpolniti iz upravičenih razlogov ter **je opravil predpisane obveznosti predhodnih letnikov in obveznosti v obsegu več kot 30 ECTS vpisanega letnika,** če je pričakovati, da bo izpolnil ostale obveznosti. Pogoji za napredovanje so objavljeni na spletni strani MF UM.

**OPOZORILO ZA ŠTUDENTE 5. LETNIKA »Univerzitetnega študijskega programa Splošna medicina«:** kdor ne bo izpolnjeval pogojev za vpis v 6. letnik, se ponovno v »stari« študijski program v 5. letnik ne more več vpisati. Kdor bo izpolnjeval pogoje za ponovni vpis in mu bo Komisija za študijske zadeve odobrila prošnjo za ponovni vpis, bo prevzel vse študijske obveznosti po enovitem magistrskem študijskem programu druge stopnje Splošna Medicina.